ആര്.ടി.പി.സി.ആര് ഫലം കരുതണം: കെ.എസ്.ആര്.ടി.സി തിരുവനന്തപുരം: കേരളത്തില് നിന്നും കര്ണ്ണാടകയില് യാത്ര ചെയ്യുന്നവര് 72 മണിയ്ക്കൂറിനുള്ളില് എടുത്ത ആര്.ടി.പി.സി.ആര് നെഗറ്റീവ് സര്ട്ടിഫിക്കറ്റ് കര്ണ്ണാടക സര്ക്കാര് നിര്ബന്ധമാക്കിയ സാഹചര്യത്തില് കെ.എസ്.ആര്.ടി.സി ബസില് യാത്ര ചെയ്യുന്നവര് ആര്.ടി.പി.സി.ആര് നെഗറ്റീവ് സര്ട്ടിഫിക്കറ്റ് യാത്രാസമയത്ത് കൈയില് കരുതണമെന്ന് കെ.എസ്.ആര്.ടി.സി അറിയിച്ചു. എന്ട്രന്സ്: കൊവിഡ് ബാധിതര്ക്കും ക്വാറന്റൈനിലുള്ളവര്ക്കും പ്രത്യേക സൗകര്യം തിരുവനന്തപുരം: കൊവിഡ് ബാധിതര്ക്കും ക്വാറന്റൈനിലുള്ളവര്ക്കും എന്ജിനിയറിംഗ്, ഫാര്മസി പരീക്ഷയെഴുതാന് പ്രത്യേക സൗകര്യമൊരുക്കുമെന്ന് എന്ട്രന്സ് കമ്മിഷണര് അറിയിച്ചു. ആഗസ്റ്റ് 5നാണ് പരീക്ഷ. ഇതിനായി www.cee.kerala.gov.in വെബ്സൈറ്രിലെ CEE COVID Help Desk ലിങ്കില് അപേക്ഷിക്കണം. അഡ്മിറ്ര് കാര്ഡിലുള്ള സി.ഇ.ഇ റെപ്രസന്റേറ്റീവിന്റെ നമ്ബറില് നേരിട്ടും അറിയിക്കാം. ഹെല്പ്പ് ലൈന് 04712525300 രണ്ട് പേര്ക്ക് കൂടി സിക്ക തിരുവനന്തപുരം : സംസ്ഥാനത്ത് രണ്ട് പേര്ക്ക് കൂടി സിക്ക വൈറസ് കണ്ടെത്തി. തിരുവനന്തപുരം കരമന സ്വദേശിനി 14 , പുത്തന്തോപ്പ് സ്വദേശി 24 എന്നിവര്ക്കാണ് വൈറസ് സ്ഥിരീകരിച്ചത്. തിരുവനന്തപുരം മെഡിക്കല് കോളേജ് വൈറോളജി ലാബ്, പബ്ലിക് ഹെല്ത്ത് ലാബ് എന്നിവിടങ്ങളില് നടത്തിയ പരിശോധനയിലാണ് സിക്ക വൈറസ് കണ്ടെത്തിയത്. ഇതോടെ സംസ്ഥാനത്ത് ആകെ 63 പേര്ക്കാണ് വൈറസ് സ്ഥിരീകരിച്ചത്. മൂന്നു പേരാണ് നിലവില് രോഗികളായുള്ളത്. എല്ലാവരുടേയും ആരോഗ്യനില തൃപ്തികരമാണെന്ന് അധികൃതര് അറിയിച്ചു.